CELEX: 32009R0609
Language: fi
Date: 2009-07-08 00:00:00
Title: Komission asetus (EY) N:o 609/2009, annettu 8 päivänä heinäkuuta 2009 , tiettyjen tavaroiden luokittelusta yhdistettyyn nimikkeistöön

11.7.2009   
            
            
               FI
            
            
               Euroopan unionin virallinen lehti
            
            
               L 180/3
            
         
      KOMISSION ASETUS (EY) N:o 609/2009,
   annettu 8 päivänä heinäkuuta 2009,
   tiettyjen tavaroiden luokittelusta yhdistettyyn nimikkeistöön
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan yhteisön erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti kolmen kuukauden ajan.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Liitteenä olevan taulukon 1 sarakkeessa esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.
   2 artikla
   Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä heinäkuuta 2009.
      
         
            Komission puolesta
         
         László KOVÁCS
         
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Raemainen tuote, joka koostuu seuraavista (painoprosentteina):
                  
                              —
                           
                           
                              vedetön betaiini
                           
                           
                              95,8
                           
                        
                              —
                           
                           
                              vesi
                           
                           
                              1,5
                           
                        
                              —
                           
                           
                              kalsiumstearaatti (paakkuuntumisenestoaine)
                           
                           
                              1,0
                           
                        ja loput erilaisia epäpuhtauksia.
                  Tuotetta käytetään valmisteissa, jollaisia käytetään eläinten ruokintaan.
               
               
                  2923 90 00
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, 29 ryhmän 1 huomautuksen a ja f kohdan ja CN-koodien 2923 ja 2923 90 00 nimiketekstien mukaisesti.
                  Vedettömän betaiinin ja veden ohella tuote sisältää ainoastaan kalsiumstearaattia (paakkuuntumisenestoaine) ja epäpuhtauksia, minkä vuoksi se vastaa 29 ryhmän 1 huomautuksen a ja f kohdan sanamuotoa.
                  Betaiini ei ole nimikkeen 2936 vitamiini tai provitamiini. Se on kvaternaarinen molekyylinsisäinen ammoniumsuola (ks. myös harmonoidun järjestelmän nimikettä 2923 koskevien selitysten neljännen kappaleen 6 kohta). Tämän vuoksi tuote on luokiteltava nimikkeeseen 2923.